এবার আসা যাক, উত্তর কোরিয়ার নেতা কিম জং-উনের পাগলামি প্রসঙ্গে। কিম জং-উন মানেই যেন রহস্য। কোথায় কখন তিনি ঠিক কী করে বসবেন, তার ঠিকঠিকানা নেই। এ যেন এক সিনেমার চরিত্র। বড়ই অ্যাডভেঞ্চারাস। আর এমন চরিত্রের প্রতি মানুষের আগ্রহ বরাবরের। পশ্চিমা বিশ্বের দাপটশালী নেতাদের তুষ্ট করতে যখন সবাই ব্যস্ত, তখন উনের লক্ষ্য তাঁদের বুড়ো আঙুল দেখানো। কোনো দাপুটে বিশ্বনেতার চোখ রাঙানিকেই পরোয়া করেন না উন। তাই ক্ষমতাশালীদের দাপটে পিষ্ট পোড় খাওয়া সাধারণ মানুষের আগ্রহের শেষ নেই উনকে ঘিরে। উনের মধ্যে যেন তাঁরা বিদ্রোহ আর প্রতিবাদের রূপ খুঁজে পান, তা তিনি ঠিক আর ভুল আর যে পথেই হাঁটুন না কেন।